**மாதவிடாய் விடுப்பு** (**Menstrual leave**), பெண்களுக்கு மாதந்தோறும் ஏற்படும் மாதவிடாய்யின் போது உடல் வலி காரணமாக வேலைக்குச் செல்ல முடியாமல் போனால், ஊதியம் அல்லது ஊதியம் இல்லாத விடுப்பு எடுக்கலாம். மாதவிடாய் விடுப்பு என்பது பெண்களுக்கு எதிரான சர்ச்சை மற்றும் பாகுபாடுகளுடன் தொடர்புடையதாக உள்ளது. மிகக் குறைவான நாடுகளே பெண்களை சாதகமாக கொள்கைகளை இயற்றியுள்ளது. கொள்கைகளை இயற்றிய நாடுகளில் குறைந்த வளர்ச்சியுடன் தொடர்புடையது. இது பெண்களின் வேலைத்திறன் மீதான விமர்சனமாக அல்லது பாலின வெறுப்பாக சிலரால் பார்க்கப்படுகிறது. மாதவிடாய் விடுப்புக் கொள்கைகளின் ஆதரவாளர்கள் அதன் செயல்பாட்டை மகப்பேறு விடுப்புடன் ஒப்பிட்டு, பாலின சமத்துவத்தை ஊக்குவிப்பதாகக் கருதுகின்றனர்.

பின்னணி
-------

சில பெண்கள் மாதவிடாயின் போது மாதவிலக்கு வலியை அனுபவிக்கின்றனர். 80% பெண்கள் வரை மாதவிடாயின் விளைவாக அன்றாட செயல்பாட்டை சீர்குலைக்கும் போதுமான பிரச்சனைகளை அனுபவிப்பதில்லை. இருப்பினும் மாதவிடாய்க்கு முன் சில பிரச்சனைகள் இருப்பதாக அவர்கள் தெரிவிக்கலாம். 20 முதல் 30% பெண்களில், மாதவிடாய் முன் மாதவிடாய் நோய்க்குறிகள் தலையிடுகின்றன. 3 முதல் 8% வரை மாதவிடாய் நோய்க்குறிகள் கடுமையாக இருக்கும். மாதவிடாய்க்கு முந்தைய டிஸ்ஃபோரிக் கோளாறு (PMDD) என்பது மாதவிடாய் காலத்தில் 1.8-5.8% பெண்களை பாதிக்கும் மாதவிடாய்க்கு முந்தைய நோய்க்குறியின் கடுமையான மற்றும் முடக்கும் வடிவமாகும்.

வரலாறு
------

20 ஆம் நூற்றாண்டின் தொடக்கத்தில் புரட்சிக்குப் பிந்தைய உருசியாவில் சில வேலைத் துறைகளில் மாதவிடாய் விடுப்புக் கொள்கை முதன்முதலில் பயன்படுத்தப்பட்டது. பெண் தொழிலாளர்களுக்கு எதிரான பாகுபாடு காரணமாக, இக்கொள்கை 1927ல் நீக்கப்பட்டது. தென்னிந்திய மாநிலமான கேரளாவில் உள்ள ஒரு பெண்கள் பள்ளி 1912ம் ஆண்டிலேயே அதன் மாணவிகளுக்கு மாதவிடாய் விடுப்பு வழங்கியது.

1920களில், ஜப்பானிய தொழிலாளர் சங்கங்கள் தங்கள் பெண் தொழிலாளர்களுக்கு மாதவிடாய் விடுப்பு கோரத் தொடங்கின. 1947 ஆம் ஆண்டில், ஜப்பானிய தொழிலாளர் தரநிலைகள் மூலம் ஒரு சட்டம் நடைமுறைக்கு கொண்டு வரப்பட்டது. இது மாதவிடாய் பெண்கள் வேலைக்கு விடுப்பு எடுக்க அனுமதிக்கும். இது மருத்துவ தேவையா அல்லது பாரபட்சமான நடவடிக்கையா என்ற விவாதம் தொடர்கிறது.

சவால்கள்
--------

சில நேரங்களில் மாதவிடாய் விடுப்பு எடுப்பதற்கு ஆண் மேலாளர்களிடம் சொல்ல வேண்டியிருக்கும். இது பெண்கள், ஆண்களை விட குறைவான திறன் கொண்டவர்களாக சித்தரிக்கலாம். எனவே பெண்களுக்கு எதிராக மேலும் பாகுபாடு காட்டலாம். இந்த களங்கத்தை அகற்றுவதற்கான ஒரு பரிந்துரை அனைத்து பாலின மக்களுக்கும் கூடுதல் மருத்துவ விடுப்பு வழங்குவதாகும்.

பிராந்தியம் வாரியாக
-------------------

### ஆசியா

இந்தோனேசியாவில், 2003ல் தொழிலாளர் சட்டம் எண் 13ன் கீழ், பெண்களுக்கு மாதத்திற்கு இரண்டு நாட்கள் மாதவிடாய் விடுப்புக்கு உரிமை உண்டு.

ஜப்பானில், 1947ம் ஆண்டு முதல், தொழிலாளர் தரநிலைச் சட்டத்தின் 68வது பிரிவு, "மாதவிடாய் காலங்களில் பணிபுரியும் பெண் மிகவும் கடினமாக இருக்கும் போது, விடுப்பு கோரியிருந்தால், மாதவிடாயின் நாட்களில் முதலாளி அத்தகைய பெண்ணை வேலைக்கு அமர்த்தக் கூடாது" என்று கூறுகிறது. குறிப்பாக கடினமான மாதவிடாய் காலத்தில் ஒரு பெண் விடுப்பு எடுக்க அனுமதிக்கப்பட வேண்டும் என்று ஜப்பானியச் சட்டம் கூறுகிறது.

தென் கொரியாவில், தொழிலாளர் தரநிலைச் சட்டத்தின் 71வது பிரிவின்படி பெண் ஊழியர்களுக்கு மாதவிடாய் விடுப்புக்கு உரிமை உண்டு. மேலும் அவர்களுக்குத் தகுதியான மாதவிடாய் விடுப்பை எடுக்காவிட்டால் கூடுதல் ஊதியம் உறுதி செய்யப்படுகிறது.

தைவானில் வேலைவாய்ப்பில் பாலின சமத்துவச் சட்டம்,பெண்களுக்கு மாதத்திற்கு மூன்று நாட்கள் "மாதவிடாய் விடுப்பு" வழங்குகிறது.

வியட்நாமில் பெண்கள் மாதவிடாயை குறிப்பிட்டு மூன்று நாட்கள் விடுமுறை எடுத்துக் கொள்ளாம். இதற்காக அவர்களது சம்பளத்தில் பிடித்தம் மேற்கொள்ளப்படாது.

### ஐரோப்பா

ஐரோப்பாவில், 2023ம் ஆண்டு நிலவரப்படி, ஸ்பெயின் நாடு மாதவிடாய் விடுப்பு வழங்குகிறது. பிப்ரவரி 2023 முதல், ஸ்பெயின் மாதத்திற்கு மூன்று முதல் ஐந்து நாட்கள் ஊதியத்துடன் கூடிய மாதவிடாய் விடுப்பு வழங்கியுள்ளது.

2017ம் ஆண்டில் மாதவிடாய் விடுப்புக் கொள்கையை அறிமுகப்படுத்த இத்தாலி நாடாளுமன்றத்தின் முன்மொழிவு, ஐரோப்பாவில் மாதவிடாய் சுகாதாரம் தொடர்பாக தொழிலாளர் தொகுப்பில் உள்ள பெண்களை எவ்வாறு பாதிக்கிறது என்பது பற்றிய விவாதத்தைத் தூண்டியது. கடுமையான மாதவிடாய் வலியால் அவதிப்படும் பெண்களுக்கு மூன்று நாட்கள் ஊதியத்துடன் கூடிய விடுப்பு அளிக்கும் கொள்கையை இந்த சட்ட முன்மொழிவு அறிமுகப்படுத்தியுள்ளது. ஆனால் இது வரை சட்டம் இயற்றப்படவில்லை.

### ஆப்பிரிக்கா

ஜாம்பியாவில் 2015ம் ஆண்டு நிலவரப்படி, மாதவிடாய் விடுப்புக் கொள்கையின் காரணமாக பெண்களுக்கு ஒவ்வொரு மாதமும் ஒரு நாள் மாதவிடாய் விடுப்புக்கு சட்டப்பூர்வமாக உரிமை உண்டு. ஒரு பெண் ஊழியருக்கு இந்த உரிமை மறுக்கப்பட்டால், அவர் தனது முதலாளி மீது நியாயமாக வழக்குத் தொடரலாம்.

பெருநிறுவனக் கொள்கைகள்
----------------------

ஐக்கிய இராச்சியத்தின் பிரிஸ்டல் சமூக நல நிறுவனமான *கோ-எக்ஸ்சிஸ்ட்*, பெண்களுக்கு அதிக நெகிழ்வுத்தன்மையையும், ஆரோக்கியமான பணிச்சூழலையும் வழங்குவதற்காக "காலக் கொள்கையை" அறிமுகப்படுத்தியது. மாதவிடாய் தடையை முறியடிக்கும் நம்பிக்கையில், கோ-எக்ஸ்சிஸ்ட் நிறுவனம் ஐக்கிய இராச்சியத்தில் இந்தக் கொள்கையை நடைமுறைப்படுத்திய முதல் நிறுவனமாக ஆனது.

வெளி இணைப்புகள்
---------------

* மாதவிடாய் விடுப்பு: இந்தியாவில் விவாதிக்க வேண்டிய நேரம் இது. ஏன்

மேற்கோள்கள்
-----------

1. 1 2 3 4  King S. (2021) Menstrual Leave: Good Intention, Poor Solution. In: Hassard J. Torres L.D. (eds) *Aligning Perspectives in Gender Mainstreaming. Aligning Perspectives on Health, Safety and Well-Being.* Springer, Cham. எஆசு:10.1007/978-3-030-53269-7\_9 "The code's reference to menstrual leave was misinterpreted by the media as meaning 'all female NIKE employees are entitled to paid time off work for menstruation' (e.g. Shipley, 2016)."
2. ↑  "Chapter 43: Addressing Menstruation in the Workplace: The Menstrual Leave Debate". *The Palgrave Handbook of Critical Menstruation Studies*. Palgrave Macmillan. 2020. doi:10.1007/978-981-15-0614-7\_43. பன்னாட்டுத் தரப்புத்தக எண்:978-981-15-0614-7. .
3. ↑  Iuliano, Sarah (4 August 2013). "Menstrual leave: delightful or discriminatory?". *5 August 2013* (Lip Magazine). .
4. ↑  Price, Catherine (11 October 2006). "Should women get paid menstruation leave?". *Salon*. .
5. ↑  "Italy debates paid 'menstrual leave' but experts warn it could increase gender bias at work". .
6. ↑  "Policy Brief: Women and Menstruation in the EU" (in en-GB). 2018-03-07. .
7. ↑  Khan, Khalid; Champaneria, Rita; Latthe, Pallavi (2012-02-15). "Dysmenorrhea" (in en). *American Family Physician* **85** (4): 386–387. பன்னாட்டுத் தர தொடர் எண்:0002-838X. .
8. ↑  "Premenstrual syndrome and premenstrual dysphoric disorder". *American Family Physician* **84** (8): 918–24. October 2011. பப்மெட்:22010771.
9. ↑   *Diagnostic and Statistical Manual of Mental Disorders* (5th ). Arlington, VA: American Psychiatric Association. 2013. பக். 625.4.  Code: 625.4 (N94.3)
10. ↑  "A Kerala School Granted Period Leave 105 Years Ago". என்டிடிவி. 20 August 2017. Retrieved 20 August 2017.
11. ↑  JSTOR (1995). "Japan's 1986 Equal Employment Opportunity Law and the Changing Discourse on Gender". *Signs* **20** (2): 268–302. doi:10.1086/494975. .
12. ↑  Matchar, Emily (May 16, 2014). "Should Paid 'Menstrual Leave' Be a Thing?". .
13. ↑  Lampen, Claire. "Can 'period leave' ever work?". .
14. ↑  Julia Hollingsworth. "Should women be entitled to period leave? These countries think so". .
15. ↑  Govt. of Indonesia. "Labour Act" இம் மூலத்தில் இருந்து 2011-10-04 அன்று. பரணிடப்பட்டது.. .
16. ↑  International Labour Organization. "National Labour Law Profile: Japan". .
17. ↑  asianfoodworker. "Comparison of the Japanese Laws and Model CBA of UI ZENSEN on Maternity Protection" இம் மூலத்தில் இருந்து 2007-06-26 அன்று. பரணிடப்பட்டது.. .
18. ↑  International Labour Organization. "National Labour Law Profile: Japan". .
19. ↑  "Law Source Retrieving System Labor Laws And Regulations-Act of Gender Equality in Employment（103.12.11）". .
20. ↑  The China Post. "Gender equality in employment act revised". .
21. 1 2  Masih, Niha (2023-02-17). "Need time off work for period pain? These countries offer 'menstrual leave.'". *Washington Post*. .
22. ↑  "The country where all women get time off for being on their period" (in en). 2017-01-04 இம் மூலத்தில் இருந்து 2022-05-12 அன்று. பரணிடப்பட்டது.. .
23. ↑  "A company is giving its female staff 'period leave'" (in en). 2016-03-01 இம் மூலத்தில் இருந்து 2022-05-12 அன்று. பரணிடப்பட்டது.. .